Az ókori görög színház

Az görög társadalomban történt átalakulás következtében a Kr. e. 5 századra a **démosz** került uralomra. Ezzel párhuzamosan világszemléleti fordulat is történt, a különböző társadalmi csoportok közötti nézeteltérés gyakori volt, ennek következtében az emberek elvesztették biztonságérzetüket. Ez is hozzájárult ahhoz, hogy a Kr. e. 5. században a **dráma** lett a görög irodalom **vezető műneme**.

dráma: /drán = cselekedni/ a **líra** és az **epika** mellett az irodalom harmadik műneme. **Eseménysort** ábrázol, amely előttünk bontakozik ki az **alapszituációból**, amely a **konfliktushoz** vezet, s ez áll a dráma középpontjában. A szereplők **jellemét, gondolatait, viszonyait**, **tetteikből, monológjaikból és párbeszédeikből** ismerhetjük meg.

A **dráma** kialakulásához nagyban hozzájárultak a **Dionüszosz** isten tiszteletére egy évben többször megtartott vidám-zajos-pajzán ünnepek. Ezek legtöbbször a mámorról és az önkívületben való őrjöngésről szóltak. Először szervezett jelleggel **kardalokat, dithüramboszokat** adtak elő, majd **Dionüszosz történetét**, később ezek helyét átvették a **thébai és a mükénéi mondakör** tragikus sorsú hősei. Később drámai versenyeket rendeztek, melyeken **3 tragédiát és 3 komédiát** adtak elő, ezek helyezéséről egy 10 tagú zsűri döntött.

tragédia (eredete): /kecskedal tragosz = kecske ódé = dal/ Eleinte egy **vallási esemény** volt a görögöknél, amely során egy kecskebakra olvastak rá egy beszédet, dalt, majd elküldték a pusztába, hogy elvigye a nép bűneit. Ez nagy hatást gyakorolt az emberekre. Később elszakadt a vallási tartalomtól és **színdarab** lett belőle.

**A színház:**

Az ünnepségeken általában hatalmas tömeg vett részt. A nézők szabadon kinyilvánították véleményüket, **hangosan beszélgettek** - s mivel az előadások természetes fény mellett kora reggel kezdődtek és **egész nap** tartottak - ettek és ittak is. Emiatt a színháznak szüksége volt jó akusztikára: rendszerint **domboldalra épített, félkör alakú, lépcsőzetesen emelkedő padsorok**at képeztek ki a nézők számára. Befogadóképessége **20-30 ezer fő** volt. A színház közepén egy kerek vagy félkör alakú térséget helyeztek el, ez volt az *orkhésztra* (itt helyezkedett el a 15 tagú **kórus**). Valamivel magasabb szinten volt a **színpad**, ezen helyezkedtek el a **színészek**, akik **álarc**ot és bőrsarut, később **magasított talpú cipő**t hordtak. Ruháik olyanok voltak, mint az athéniaknak, csak jóval díszesebbek. A **kórus** fuvolakíséretre lejtett tánclépésekkel **kísérte** és **magyarázta** a cselekményt.

Nagy drámaírók: a **tragikus triász**: **Aiszkhülosz, Szophoklész** és **Euripidész** illetve az akkori komédia legnagyobb mestere, **Arisztophanész.**